text: ধুলিয়ান ভারতের পশ্চিমবঙ্গ রাজ্যের মুর্শিদাবাদ জেলার জঙ্গিপুর মহুকুমার একটি শহর ও পৌরসভা এলাকা। শতাব্দী প্রাচীন এই পৌরসভাটি ১৯০৯ সালে স্থাপিত হয় মাত্র ৮টি ওয়ার্ড নিয়ে। বর্তমানে এই পৌরসভাটি ২১টি ওয়ার্ডে বিভক্ত।
  
  ভৌগোলিক উপাত্ত 
  ধুলিয়ান শহরের অবস্থানের অক্ষাংশ ও দ্রাঘিমাংশ হল । সমুদ্র সমতল থেকে এর গড় উচ্চতা হল ৪ মিটার (১৩ ফুট)। ধুলিয়ানের উত্তরদিকে ফারাক্কা, দক্ষিণদিকে অরঙ্গাবাদ, পশ্চিমদিকে ঝাড়খণ্ড রাজ্যের পাকুড় ও পূর্বদিকে গঙ্গানদী এবং মালদা জেলা ও বাংলাদেশ অবস্থিত।
  
  ইতিহাস 
  ধুলিয়ান পৌরসভা ১৯০৯ সালে প্রতিষ্ঠিত হয়। শতাব্দী প্রাচীন এই শহরের পূর্বদিকের পুরোনো অংশ বারবার নদী ভাঙনের কবলে পড়ে ধুলিসাৎ হয়ে যায়। ফলে পূর্বতন কাঞ্চনতলা গ্রামকে কেন্দ্র করে বর্তমান শহরটি গড়ে ওঠে।
  
  জনসংখ্যার উপাত্ত 
  ২০১১ সালের ভারতীয় আদমশুমারি অনুসারে ধুলিয়ান পৌরসভার মোট জনসংখ্যা ৯৫,৭০৬ জন, যার মধ্যে ৪৭,৬৩৫ জন পুরুষ এবং ৪৮,০৭১ জন নারী। এই শহরের সাক্ষরতার হার ৬৩.০৩ শতাংশ। পুরুষদের মধ্যে সাক্ষরতার হার ৬৯.১৫% এবং নারীদের মধ্যে এই হার ৫৬.৯৮%।   
  
  ২০১১ সালের ভারতীয় আদমশুমারি অনুসারে ধুলিয়ান শহুরে সমৃদ্ধির জনসংখ্যা ২,৩৯,০২২ জন, যার মধ্যে ১,১৯,১৫১ জন পুরুষ এবং ১,১৯,৮৭১ জন নারী। এখানকার সাক্ষরতার হার ৬০.০৬ শতাংশ।
  
  ভারতের ২০০১ সালের আদমশুমারি অনুসারে ধুলিয়ান পৌরসভার জনসংখ্যা ছিল ৭২,৯০৬ জন। এর মধ্যে ৩৬৫২৪ জন পুরুষ এবং ৩৬৩৮২ জন নারী। তখন এখানের সাক্ষরতার হার ছিল ৩৯ শতাংশ। পুরুষদের মধ্যে সাক্ষরতার হার ৪৮% এবং নারীদের মধ্যে সেই হার ৩১%।
  
  পরিবহন ব্যবস্থা
  
  রেলপথে যোগাযোগ 
  
  ধুলিয়ান গঙ্গা  হল এখানকার সবচেয়ে কাছের রেলওয়ে স্টেশন। মালদা টাউন ফার্স্ট প‍্যাসেঞ্জার, মালদা টাউন ইন্টারসিটি এক্সপ্রেস, রাধিকাপুর এক্সপ্রেস, তিস্তা তোর্সা এক্সপ্রেস ও কামরূপ এক্সপ্রেসের মাধ্যমে এই স্থানটি কলকাতা ও শিলিগুড়ির সাথে রেলপথে যুক্ত।
  
  সড়কপথে যোগাযোগ 
  
  জাতীয় সড়ক ১২ এই শহরের ঠিক পাশ দিয়েই অতিক্রম করেছে। এই সড়কটি ধুলিয়ানকে উত্তরবঙ্গ ও দক্ষিণবঙ্গের সাথে সড়কপথে যুক্ত করেছে।
  
  জলপথে যোগাযোগ 
  
  জলপথে এই শহরের ধুলিয়ান ঘাট থেকে মালদহের পারলালপুর ঘাট পর্যন্ত গঙ্গাবক্ষে নৌ পরিবহন ব‍্যবস্থা বর্তমান।
  
  শিক্ষা ও শিক্ষা প্রতিষ্ঠান 
  মহাবিদ‍্যালয়
  
   নুর মোহাম্মদ স্মৃতি মহাবিদ্যালয় (প্রতিষ্ঠাকাল ২০০৮)
  
  বিদ‍্যালয়
  
   কাঞ্চনতলা জগবন্ধু ডায়মন্ড জুবিলি ইনস্টিটিউশন (উঃমাঃ) (প্রতিষ্ঠাকাল ১৮৯৭ সাল)
   ধুলিয়ান বালিকা বিদ্যালয় (উঃমাঃ)
   ধুলিয়ান বাণীচাঁদ আগারওয়ালা বালিকা বিদ্যালয় (উঃমাঃ)
   ধুলিয়ান উচ্চ মাদ্রাসা (উঃমাঃ)
   ধুলিয়ান কৃষ্ণকুমার সন্তোষকুমার স্মৃতি বিদ্যাপীঠ (উঃমাঃ)
   ধুলিয়ান নেতাজী শিশু বিকাশ অ‍্যাকাডেমি
   দিঘড়ি উচ্চ বিদ্যালয় (উঃমাঃ)
   হাউসনগর উচ্চ মাদ্রাসা (উঃমাঃ)
   সাহেবনগর উচ্চ বিদ্যালয় (উঃমাঃ)
   জয়কৃষ্ণপুর আজিমুদ্দিন বিশ্বাস স্মৃতি বিদ্যাপীঠ (উঃমাঃ)
   চাচণ্ড বাসুদেবপুর জালাদিপুর উচ্চ বিদ্যালয় (উঃমাঃ)
   
   রহমানি অ‍্যাকাডেমী (আল-আমীন মিশন ট্রাস্টের ধুলিয়ান শাখা)
   জ্ঞান সঞ্চয় অ‍্যাকাডেমী (আল-আমীন মিশন ট্রাস্টের সহযোগিতায়)
   
   হোলিফেথ একাডেমি
   নোভেল একাডেমি
  
  স্বাস্থ‍্য পরিষেবা 
  হাসপাতাল
  
   
   
   তারাপুর কেন্দ্রীয় হাসপাতাল (সরকারি)
   অনুপনগর গ্রামীণ হাসপাতাল (সরকারি)
   ধুলিয়ান ডায়াগনস্টিক অ্যান্ড হেলথ কেয়ার প্রাইভেট লিমিটেড (DDH)
  
  আরো দেখুন 
   সামশেরগঞ্জ
  
  তথ্যসূত্র 
  
  বিষয়শ্রেণী:মুর্শিদাবাদ জেলার শহর
  বিষয়শ্রেণী:পশ্চিমবঙ্গের শহর
  বিষয়শ্রেণী:মুর্শিদাবাদ জেলা
title: ধুলিয়ান